લોકસભામાં રાહુલ ગાંધીનાં સત્તાધારી પક્ષ પર આકરા પ્રહારો બાદ પીએમ મોદીએ તેનો જવાબ પોતાના અંદાજમાં આપ્યો હતો. તેમણે રાહુલની આંખથી આંખ ન મેળવી શકતા નિવેદન પર કહ્યુ કે, એક ગરીબ માં નો દિકરો, પછાત જાતિથી આવનાર નરેન્દ્ર મોદી આ સાહસ કેવી રીતે કરી શકે છે? તેટલું જ નહી મોદીએ રાહુલને જવાબ આપતા કહ્યુ કે, તમે તો નામદાર છો અને હુ કામગાર છુ. અમે તમારી આંખમાં આંખ કેવી રીતે મેળવી શકીએ છીએ? વધુમાં તેમણે લોકસભામાં રાહુલની આંખ મારવાનાં અંદાજ પર સીધો વાર કરતા કહ્યુ કે, આંખોની રમત સમગ્ર દેશ જોઇ ચુક્યો છે. આંખોની વાત કરીને આંખની હરકત સમગ્ર દેશે જોઇ છે, આંખોની વાત કરીને લોકસભામાં સત્યને રોંદવામાં આવ્યુ છે.